
న్యూఢిల్లీ : ఉప రాష్ట్రపతి వెంకయ్య నాయుడు రాజ్యసభ చైర్మన్ స్థానంలో ఆసీనులయ్యారు. శుక్రవారం రాజ్యసభ కార్యకలాపాలను ఆయన ప్రారంభించారు. ఈ సందర్భంగా ప్రధాన మంత్రి నరేంద్ర మోదీ ఆయనకు స్వాగతం పలికారు. స్వతంత్ర భారతదేశంలో జన్మించిన వ్యక్తి ఉప రాష్ట్రపతి అయ్యారని మోదీ కొనియాడారు. వెంకయ్య నాయుడుకు రాజ్యసభ కార్యకలాపాల గురించి సంపూర్ణంగా తెలుసునని, అటువంటి నేత ఉపరాష్ట్రపతి కావడం సంతోషమని చెప్పారు. విద్యార్థి దశలో జయప్రకాశ్ నారాయణ్ పిలుపు మేరకు సుపరిపాలన కోసం పోరాడారన్నారు. ఆంధ్రప్రదేశ్లో విద్యార్థి నేతగా ప్రజా జీవితాన్ని ప్రారంభించి, విధాన సభ, రాజ్యసభ సభ్యుడిగా సేవలందించారన్నారు. భారతదేశ ప్రజాస్వామ్యం చాలా బలమైనదన్నారు. నేటి భారతదేశంలో గ్రామీణ, పేద, అణగారిన వర్గాలవారు ఉన్నత పదవుల్లో ఉన్నారన్నారు. ఇది ప్రజాస్వామ్య పరిణతిని తెలియజేస్తోందని, భారతీయులందరికీ గర్వకారణమని చెప్పారు. ఇదంతా మన పూర్వీకుల గొప్పదనమన్నారు.వెంకయ్య నాయుడు తెలుగులో మాట్లాడితే సూపర్ఫాస్ట్గా ఉంటుందని, ప్రేక్షకులను ఆకట్టుకునే విధంగా మాట్లాడగలరని ప్రశంసించారు. గ్రామీణాభివృద్ధి కోసం ఆయన చాలా కృషి చేశారని, ప్రధానమంత్రి సడక్ యోజనను ఆయనే రూపొందించారన్నారు. వ్యవసాయ రంగంలో సమస్యలను ఆయన బాగా అర్థం చేసుకోగలరన్నారు. రైతుల కష్టాల గురించి ఆయనకు బాగా తెలుసునన్నారు. న్యాయవాది మాదిరిగా ఇప్పటి వరకు మనతో కలిసి ఉన్న వ్యక్తి ఇప్పుడు న్యాయమూర్తి స్థానంలో ఆసీనులయ్యారన్నారు.ఉపరాష్ట్రపతి వెంకయ్యనాయుడు నెల జీతం ఎంతో తెలుసా?రానా రాజకీయ ఎంట్రీపై తల్లిదండ్రులు ఏమన్నారంటే..

newdhilly : upa rashtrapati venkayya nayudu rajyasabha chairman sthaanamlo aaseenulayyaaru. sukravaaram rajyasabha kaaryakalaapaalanu aayana praarambhinchaaru. ee sandarbhamgaa pradhaana mantri narendra modii aayanaku swaagatam palikaaru. swatantra bhaaratadesamlo janminchina vyakti upa rashtrapati ayyarani modii koniyaadaaru. venkayya naayuduku rajyasabha karyakalapala gurinchi sampuurnamgaa telusunani, atuvanti netha uparaashtrapati kaavadam santoshamani cheppaaru. vidyaarthi dasalo jayaprakash narayan pilupu meraku suparipaalana kosam poraadaarannaaru. aandhrapradeshlo vidyaarthi nethagaa praja jeevitaanni praarambhinchi, vidhaana sabha, rajyasabha sabhyudigaa sevalandinchaarannaaru. bharatadesa prajaaswaamyam chala balamainadannaru. neti bhaaratadesamlo graameena, pedha, anagaarina vargaalavaaru unnata padavullo unnaarannaaru. idhi prajaaswaamya parinatini teliyajestondani, bhaaratheeyulandarikii garvakaaranamani cheppaaru. idantaa mana puurveekula goppadanamannaru.venkayya nayudu telugulo matladithe superfastga untundani, prekshakulanu aakattukune vidhamgaa matladagalarani prasamsinchaaru. graameenaabhivruddhi kosam aayana chala krushi chesarani, pradhaanamantri sadak yojananu aayane roopondinchaarannaaru. vyavasaaya rangamlo samasyalanu aayana baga artham chesukogalarannaru. raitula kashtala gurinchi aayanaku baga telusunannaru. nyaayavaadi maadirigaa ippati varaku manatho kalisi unna vyakti ippudu nyaayamuurti sthaanamlo aasiinulayyaarannaaru.uparaashtrapati venkayyanaayudu nela jeetam entho telusa?rana rajakeeya entreepy tallidandrulu emannarante..